laion/Wikipedia-Exotic huggingface dataset:
ჯუჯუცუ

ჯუჯუცუ ( იაპონ. 柔術 jūjutsu) ხშირად მოიხსენიებენ როგორც ჯიუ-ჯიცუ და ჯუ-ჯიცუ — იაპონური შერეული საბრძოლო ხელოვნების ოჯახი და ახლო ბრძოლის (შეუიარაღებელი ან მცირედ აღჭურვილი) სისტემა. გამოიყენება როგორც თავდაცვის, ასევე შეტევის მიზნით. საბრძოლო ხელოვნების ამ ფორმით შესაძლებელია მოწინააღმდეგის დაჭერა და პარალიზება. იაპონიაში, XVII საუკუნეში ჯუჯუცუ განავითარა მებრძოლთა კლასმა. მას იყენებდნენ ბრძოლის დროს ფარიკაობასთან ერთად. ჯუჯუცუს ტექნიკებს იყენებს მრავალი საბრძოლო ხელოვნება და სპორტი: ძიუდო, აიკიდო, ბრაზილიური ჯიუ-ჯიცუ, შერეული საბრძოლო ხელოვნება და სხვა. "Jū" ითარგმნება როგორც "ფაფუკი, რბილი, ელასტიური, მოქნილი, დამყოლი". "jutsu" - "ხელოვნება ან ტექნიკა". ჯუჯუცუს ფილოსოფიური ბირთვია მიმართოს მოწინააღმდეგის ძალა თავისივე საწინააღმდეგოდ. იგი შეიქმნა ბრძოლისთვის, სამურაების პერიოდის ფეოდალურ იაპონიაში, როგორც მედოდი გაენადგურებინათ მეტოქე იარაღის გარეშე, ან მცირე იარაღით. მძიმედ აღჭურვილი მეტოქის არაეფექტურობა რომ დაემტკიცებინათ, პრაქტიკანტები საწავლობდნენ მტრის განეიტრალების ისეთ მეთოდებს როგორიც არის: ქინძისთავის ფორმა, სახსრების ბლოკირება, დანარცხება. ეს ტექნიკები შეიქმნა იმისთვის, რომ მოწინააღმდეგის ენერგია მისსავე საწინააღმდეგოდ გამოეყენებინათ, სანამ მეტოქე განახორციელებდა მას. ხელოვნებას აქვს მრავალფეროვანი მიდგომა. ჯუჯუცუს სკოლებში „რიუ“(იაპონ. 流 სტილი, ტიპი, ფორმა, მანერა, სისტემა, სკოლა) გრეპლინგის სხვადასხვა ფორმა ისწავლება (გადაგდება, მიწაზე დანარცხება, ფეხის გამოსმა, მახეები, ქინძისთავები, სახსრის მარყუჟი, დაჭერა, კისრის მარყუჟი, თმით დაჭერა, გათიშვა, სტრაიკინგი და ფეხით დარტყმები). სხვადასხვა სკოლა იარაღსაც იყენებს. დღეს ჯუჯუცუ წარმოადგენს როგორც ტრადიციულ თავდაცვით ხელოვნებას, ასევე სპორტის სახეობას. გამოსარჩევია, ოლიმპიური სპორტის სახეობები: ძიუდო, რომელიც მეცხრამეტე საუკუნის მიწურულს შექმნა ძიგორო კანომ, როგორც ჯუჯუცუს ერთ-ერთი სახეობა. ასევე, სამბო და ბრაზილიური ჯიუ-ჯიცუ, რომელიც ადრე (მეორე მსოფლიო ომამდე) წარმოადგენდა კოდოკანური ძიუდოს ვერსიას, სადაც აქცენტი მიმართულია მიწაზე ბრძოლისკენ(იგი მიზეზი გახდა კოსენური ძიუდოს შექმნის). XX საუკუნის პირველ ნახევრამდე, კანჯის მეორე რომანიზაციამდე, „ჯიცუ“ სტანდარტულ იაპონურში არ გამოითქმოდა. არასტანდარტული წერის შედეგად, სიტყვაში არსებული მეორე მოკლე „უ“ ახლოს იყო ინგლისურ „ი“-სთან. შესაძლებელია, იმიტომ აისახა ტოკიოს დიალექტში და შეერწყა „ჯუ“ - „ჯის“. იაპონური საბრძოლო ხელოვნების გაცნობამდე არსებული გამოთქმა, ადრინდელი სახით შემორჩა მრავალ ადგილზე. ჯუ-ჯიცუ გავრცელებულია საფრანგეთში, კანადაში და დიდ ბრიტანეთში, ხოლო ჯიუ-ჯიცუს ფართოდ იყენებს გერმანია და ბრაზილია. ასევე, იაპონური ჯუჯუცუ განსხვავდება ჯუჯიცუსგან, რომელიც აშშ-ში გამოიყენება.
ბრიანა ტართელი

ბრიანა ტართელი (ინგლ. Brienne of Tarth) — ჯორჯ რეიმონდ რიჩარდ მარტინის ფენტეზის ჟანრის რომანების სერიის, „ყინულისა და ცეცხლის სიმღერის“ პერსონაჟი და ასევე მისი ტელეადაპტაციის ერთ-ერთი გმირი. ტელეადაპტაციისას მისი როლი შეასრულა ინგლისელმა მსახიობმა გვენდოლინ კრისტი. პერსონაჟი პირველად გამოჩნდა 1998 წელს გამოცემულ წიგნში „მეფეთა ჯახი“ როგორც რენლი ბარათეონის პირად მცველთაგან ერთ-ერთი. მოგვიანებით მან ლედი კეიტლინ სტარკს შეჰფიცა რომ მის ქალიშვილებს დაიცავდა და ვინტერფელში დააბრუნებდა. ის მოგვიანებით ჩნდება წიგნებში „ნადიმი ყვავებისთვის“ (2005), და „ცეკვა დრაკონებთან“ (2011). ბრიანა არის ლორდ სელვინ ტართის ერთადერთი შვილი. მას ჰყავდა 3 და-ძმა, როდესაც მისი ძმა გალადონი 8 წლის იყო ზღვაში დაიხრჩო ხოლო მისი ორი უმცროსი და ჩვილობისას გარდაეცვალა დედა კი მაშინ მოკვდა როდესაც ის ჯერ კიდევ ბავშვი იყო. ბრიენს აღწერენ, როგორც გარეგნულად არაქალურს და ითვლება არამიმზიდველად. ის არის ძალიან მაღალი, დაკუნთული, ბრტყელ-მკერდიანი და უსუსური, ჩალისფერი თმით და ფართო უხეში ნაკვთებით დაფარული. მისი კბილები გამოკვეთილი და კეხიანია, პირი ფართო, ტუჩები შეშუპებული და ცხვირი არაერთხელ გატეხილი აქვს. იმის გამო რომ ბრიანა ქალი იყო მისსადმი ხალხს მუდამ სტერეოტიპული დამოკიდებულება ჰქონდა, მიუხედავ იმისა რომ ის ვესტეროსში ერთ-ერთი საუკეთესო მოფარიკავე იყო. ვინტერფელის ბრძოლამდე სერ ჯეიმი ლანისტერმა მას რაინდის წოდება მიანიჭა და გახდა პირველი ქალი რაინდი ვესტეროსში. მოგვიანებით ის გახდა მეფე ბრან პირველად წოდებულის ანდალთა და პირველყოფილთა მეფის მცველებთა მეთაური. ჯ.რ.რ მარტინი, მეფეთა ჯახი, აშშ., 1998 ჯ.რ.რ მარტინი, ხმლების ქარისხალი, აშშ., 2000 ჯ.რ.რ მარტინი, ნადიმი ყვავებისათვის, აშშ., 2005 ჯ.რ.რ მარტინი, ცეკვა დრაკონებთან, აშშ., 2011 ბრიანა ტართელი
Tell Me Why

Tell Me Why — ინგლისური პროგრესული როკ-ჯგუფ ჯენესისის სინგლი 1992 წლის ალბომიდან We Can't Dance. სიმღერაში საუბარია მშიერ და უსახლკარო ადამიანებზე. Tell Me Why 4:57 Invisible Touch (საკონცერტო) 5:16 Mama (Live) 6:57 The Brasilian (საკონცერტო) 5:26 Tell Me Why საიტზე Discogs
ანტონივკა (სკადოვსკის რაიონი)

ანტონივკა (უკრ. Антонівка) — სოფელი უკრაინაში. მდებარეობს ხერსონის ოლქის სკადოვსკის რაიონში. 2013 წელს სოფლის მოსახლეობა 1980 კაცს შეადგენდა. სოფლის ამინდი
ბილენკე (სკადოვსკის რაიონი)

ბილენკე (უკრ. Біленьке) — სოფელი უკრაინაში. მდებარეობს ხერსონის ოლქის სკადოვსკის რაიონში. 2013 წელს სოფლის მოსახლეობა 46 კაცს შეადგენდა. სოფლის ამინდი
ბლაჰოდატნე (სკადოვსკის რაიონი)

ბლაჰოდატნე ({{lang-uk|Благодатн094349 კაცს შეადგენდა. სოფლის ამინდი
ველიკა-ანდრონივკა

ველიკა-ანდრონივკა (უკრ. Велика Андронівка) — სოფელი უკრაინაში. მდებარეობს ხერსონის ოლქის სკადოვსკის რაიონში. 2013 წელს სოფლის მოსახლეობა 171 კაცს შეადგენდა. სოფლის ამინდი
ვიშნევე (სკადოვსკის რაიონი)

ვიშნევე (უკრ. Вишневе) — სოფელი უკრაინაში. მდებარეობს ხერსონის ოლქის სკადოვსკის რაიონში. 2013 წელს სოფლის მოსახლეობა 377 კაცს შეადგენდა. სოფლის ამინდი
ვოლოდიმირივკა (სკადოვსკის რაიონი)

ვოლოდიმირივკა (უკრ. Володимирівка) — სოფელი უკრაინაში. მდებარეობს ხერსონის ოლქის სკადოვსკის რაიონში. 2013 წელს სოფლის მოსახლეობა 881 კაცს შეადგენდა. სოფლის ამინდი
თეთრი ია

თეთრი ია — მრავალწლიანი ბალახოვანი მცენარეა, უღერო, ივითარებს გრძელ მიწისზედა ყლორტებს, ან ყლორტების გარეშეა. ფოთლები როზეტულია, მუქი მწვანე, ოვალურ – გულისებური, შებუსული, კიდეზე დაკბილული. თანაფოთლები ლანცეტაა, ფოჩებიან -წამწამებიანი. გვირგვინის ფურცლები იისფერია ან თეთრი, სურნელოვანი ან უსუნო. ყვ. ნაყ. III-IV. იზრდება დაბლობიდან მთის ზედა სარტყლამდე – ტყეებში, ბუჩქნარებს შორის, ბალახოვან ფერდობებზე. გავრცელებულია მთელ საქართველოში. გავრცელების საერთო არეალი მოიცავს კავკასიას, ცენტრალურ და სამხრეთ ევროპას. სუხიტაშვილი კ., საქართველოს ყვავილოვანი მცენარეები, თბ., 2018, გვ. 804.
ყანის ია

ყანის ია—20 სმ – მდე სიმაღლის ერთწლიანი ბალახოვანი მცენარეა. ღერო დატოტვილია, სუსტად შებუსული. ქვედა ფოთლები პატარა ზომისაა, ნიჩბისებური. ფოთლების ქვედა მხარე შებუსულია. ყუნწიანი შუა ფოთლები კვერცხის ფორმისაა ან ელიფსური. თანაყვავილები ფრთისებურად არის განკვეთილი. გვირგვინის სურნელოვანი ფურცლები მუქი მოყვითალოა ან თეთრი. ყვ. ნაყ. IV-VII. იზრდება დაბლობიდან მთის ზედა სარტყლამდე ტყეებში, ბუჩქნარებში ბალახოვან ფერდობებზე, რუდერალურ ადგილებში. გავრცელებულია მთელ საქართველოში. გავრცელების საერთო არეალი მოიცავს კავკასიას, ევროპას, მცირე აზიას სუხიტაშვილი კ., საქართველოს ყვავილოვანი მცენარეები, თბ., 2018, გვ. 806.
რცხილაფოთოლა ძელქვა

რცხილაფოთოლა ძელქვა—25-30 მ-მდე სიმაღლის ხეა, მორუხო-მწვანე, სქელი, მკვრივი ქერქით. ნორჩი ტოტები მუქი მურა ფერისაა. ფოთლები მოყვანილობით მოგრძო კვერცხისებურია ან ელიფსური, წაწვეტებული, თითქმის მჯდომარე ან მოკლეყუნწიანი, კიდეზე მახვილ ან მრგვლად ხერხკბილა. ყვავილსაფარი მომურო ფერისაა, ოდნავ შებუსული, კვერცხის ფორმის ნაკვთებით. ყვ. III, ნაყ. VIII-IX. იზრდება ზღვისპირა დაბლობებსა და მთის ქვედა სარტყელში – ტენიან ტყეებში, მდინარეთა ნაპირებზე და ხეობების გაყოლებით. საქართველოში გავრცელებულია სამეგრელოში, იმერეთში, გურიასა და კახეთში. მცენარე შესულია საქართველოს წითელ ნუსხაში, როგორც მოწყვლადი სახეობა. გავრცელების საერთო არეალი მოიცავს სამხრეთკავკასიას, მცირე აზიას, ირან სუხიტაშვილი კ., საქართველოს ყვავილოვანი მცენარეები, თბ., 2018, გვ. 802.
მარინა გიგოლაშვილი

მარინა გიგოლაშვილი (დ. 8 დეკემბერი, 1943, თბილისი — გ. 27 ოქტომბერი, 2015) — ქართველი ასტრონომი, მეცნიერი. 1965 წელს დაამთავრა თბილისის სახელმწიფო უნივერსიტეტი, ასტრონომიის სპეციალობით. 1965 წლიდან მუშაობა დაიწყო ევგენი ხარაძის აბასთუმნის ასტროფიზიკურ ობსერვატორიაში ლაბორანტად. 1966-1967 წლებში — ყირიმის (უკრაინა) ასტროფიზიკური ობსერვატორიის სტაჟიორ-მკვლევარი. 1968-1972 წლებში — საქართველოს მეცნიერებათა აკადემიის ასპირანტი. 1972-2007 წლებში — ევგენი ხარაძის აბასთუმნის ასტროფიზიკურ ობსერვატორიის უმცროსი მეცნიერ-თანამშრომელი, მეცნიერ-თანამშრომელი, უფროსი მეცნიერ-თანამშრომელი და წამყვანი მეცნიერ-თანამშრომელი. 2003-2006 წლებში — ევგენი ხარაძის სახელობის საქართველოს ნაციონალური ასტროფიზიკური ობსერვატორიის მზის, პლანეტების და დედამიწის ზედა ატმოსფეროს განყოფილების გამგე. 2004-2006 წლებში — შემახის (აზერბაიჯანი) ასტროფიზიკური ობსერვატორიის უფროსი მეცნიერ-თანამშრომელი. 2007 წლიდან — ხარაძის აბასთუმნის ასტროფიზიკური ობსერვატორიის მკვლევარი. 2008-2010 წლებში — ილიას სახელმწიფო უნივერსიტეტის ასოცირებული პროფესორი, 2011 — ილიას სახელმწიფო უნივერსიტეტის მთავარი მკვლევარი. იყო საერთაშორისო და ადგილობრივი მნიშვნელობის მუშა ჯგუფების და ასტრონომიული გაერთიანებების წევრი: 2005 წლიდან — საერთაშორისო ჰელიოფიზიკური წლის საქართველოს ნაციონალური წარმომადგენელი. საერთაშორისო ჰელიოფიზიკური წლის ბალკანეთის, შავი ზღვისა და კასპიის ზღვის ქვეყნების რეგიონიალურ გაერთიანებაში საქართველოს ნაციონალური წარმომადგენელი. საერთაშორისო ჟურანალის „SUN and GEOSPHERE“ რედაქციის წევრი. 2003 წლიდან — საერთაშორისო ჯგუფის BIOCOS წევრი. 2003-2006 წლებში — ბაქოს სახელმწიფო უნივერსიტეტის ფიზიკის ფაკულტეტის სამეცნიერო ხარისხების მიმნიჭებელი დაცვის საბჭოს წევრი. 2004 წლიდან — აკადემიკოს ევგენი ხარაძის სახელობის საქართველოს ნაციონალური ასტროფიზიკური ობსერვატორიის სამეცნიერო ხარისხების მიმნიჭებელი დაცვის საბჭოს წევრი. 2000 წლიდან — მზის გაერთიანებული დაკვირვებების (JOSO) საქართველოს ნაციონალური წარმომადგენელი. 1996-2006 წლებში — საქართველოს მეცნიერებათა აკადემიასთან არსებული მზე-დედამიწის საბჭოს ვიცე-პრეზიდენტი. ფიზიკა-მათემატიკის მეცნიერებათა დოქტორი (2003). ასტრონომიის, ასტროფიზიკისა და კოსმოლოგიის კვლევის საგანი და მეთოდები : დამხმ. სახელმძღვ. თბილისი, სტ. „ომეგა თეგი“, 2015, გვ. 216 ISBN 9789941073595 ჩვენი გალაქტიკა, თბილისი, ელფი, 2006, გვ. 64 ISBN 999286141X მზე და პლანეტები, თბილისი, საქართველოს მაცნე, 2006, გვ. 64 ISBN 9994043048 ნოველები, ვენა, მხითარისტთა სტ., 1998, გვ. 56 საქართველოს მეცნიერებათა დოქტორები, 1992-2006/შემდგ. და რედ.: ირინა ჯაფარიძე, თბ., 2012, გვ. 18 მარინა გიგოლაშვილი — საქართველოს ბიოგრაფიული ლექსიკონი
რატი ანდრონიკაშვილი

რატი ანდრონიკაშვილი — ქართველი კალათბურთელი, რომელიც თამაშობს ამერიკის კოლეჯთა ლიგის კრეიტონ ბლუჯეისში, აღმოსავლეთის დიდი კონფერენცია. 1.93 მეტრის სიმაღლის კალათბურთელი გამთამაშებლისა და მსროლელის პოზიციებზე თამაშობს. ანდრონიკაშვილი საქართველოს სუპერლიგის გუნდ ენერჯი ინვესტს 2020 წელს შეუერთდა, სადაც საშუალოდ 7.0 ქულას, 1.0 მოხსნასა და 1.0 გადაცემას ასრულებდა. 2020 წლის მაისში ანდრონიკაშვილმა ხელშეკრულება გააფორმა ამერიკის შეერთებული შტატების კოლეჯთა ლიგის გუნდთან, კრეიტონ ბლუჯეისთან. 2020 წლის 6 ნოემბერს ანდრონიკაშვილმა წინა ჯვარედინი იოგის დაზიანება მიიღო, რის გამოც იძულებული გახდა მთელი სეზონი გამოეტოვებინა. 2022 წლის აგვისტოში ცნობილი გახდა, რომ სანაკრებო შეკრების შემდეგ ქართველი კალათბურთელი კრეიტონში, ამერიკის შეერთებულ შტატებში აღარ დაბრუნდება და კარიერას ევროპულ კლუბში გააგრძელებს. ამის შესახებ კალათბურთელმა კლუბს უკვე აცნობა. რატი ანდრონიკაშვილი 2019 წლიდან საქართველოს ეროვნული საკალათბურთო ნაკრების წევრია. წარსულში ის ასევე წარმოადგენდა საქართველოს 19 წლამდე კალათბურთელთა ნაკრებსა და საქართველოს 17 წლამდე კალათბურთელთა ნაკრებებს. 2019 წლის ფიბას 18 წლამდელთა ევროპის ჩემპიონატის B დივიზიონში ანდრონიკაშვილის საშუალო მაჩვენებელი იყო: 17.4 ქულა, 5.9 მოხსნა და 4.0 შედეგიანი გადაცემა. ქართველმა 2023 წლის ფიბას მსოფლიო ჩემპიონატის შესარჩევ ეპატზე რამდენიმე თამაში ჩაატარა. ანდრონიკაშვილმა მონაწილეობა მიიღო „აკროპოლისის თასზე“ გამართულ შეხვედრებში საბერძნეთის ეროვნული საკალათბურთო ნაკრების, პოლონეთის ეროვნული საკალათბურთო ნაკრებისა და თურქეთის ეროვნული საკალათბურთო ნაკრების წინააღმდეგ. კალათბურთელი საქართველოს სახელით მონაწილეობას მიიღებს 2022 წლის ევროპის საკალათბურთო ჩემპიონატზე (ევრობასკეტი), რომლის ჯგუფური ეტაპის თამაშების ნაწილი თბილისში ჩატარდება. ანდრონიკაშვილი კრეიტონ ბლუჯეის საიტზე ↑ Rati Andronikashvili commits to Creighton (May 8, 2020). ციტირების თარიღი: November 7, 2020. ↑ 2.0 2.1 2.2 Daniels, Evan (11 May 2020). „Rati Andronikashvili debuts in rankings, Creighton's class rises“. 247sports. ციტირების თარიღი: 6 August 2020. ↑ Nyatawa, Jon (November 6, 2020). „Creighton freshman Rati Andronikashvili out for season with torn ACL“. Omaha World-Herald. ციტირების თარიღი: November 7, 2020. ↑ ანდრონიკაშვილი „კრეიტონიდან“ მიდის და კარიერას ევროპაში გააგრძელებს საქართველოს პირველი არხი ↑ Givony, Jonathan (7 May 2020). „Creighton lands top international hoops prospect Rati Andronikashvili“. ESPN. ციტირების თარიღი: 6 August 2020. ↑ რატი ანდრონიკაშვილი - ევრობასკეტისთვის ჩვენი შემართება ისეთია, როგორიც არასდროს ყოფილა #1TVSPORT საქართველოს პირველი არხი
ტრანსცენდენტური ეტიუდი №12 (ლისტი)

ტრანსცენდენტური ეტიუდი №12 სი♭ მინორში — ფერენც ლისტის ტრანსცენდენტური ეტიუდებიდან რიგით მე-12 საფორტეპიანო ეტიუდი. მისი საპროგრამო სახელწოდებაა „Chasse-neige“ („ქარბუქი“). ეტიუდი დაფუძნებულია ტრემოლოებზე, თუმცა შეიცავს მრავალ სხვა ტექნიკურ სირთულეს, როგორიცაა გრძელი ნახტომები და სწრაფი ქრომატული გამები, ხოლო დასაწყისი მოითხოვს ძალიან ნაზ და რბილ შესრულებას. ნაწარმოები თანდათან გადადის ძლიერ კულმინაციაში. იგი ერთ-ერთი ურთულესი ტრანსცენდენტური ეტიუდია, მისი სირთულე 9 ქულიდან 9-ით შეაფასა გამომცემლობა G. Henle Verlag-მა, რითაც სირთულის მიხედვით უმაღლესი ქულის მქონე ექვს ეტიუდს შორის მოხვდა. ფერუჩიო ბუზონმა განაცხადა, რომ ეტიუდი „პოეტური ბუნების უმშვენიერესია მაგალითია, ალბათ, მუსიკის ყველა ჟანრში“. მან ნამუშევარი აღწერა, როგორც „ჩინებულად და მდგრადად მომავალი თოვლი, რომელიც პეიზაჟსა და ადამიანებს თანდათან ფარავს“. ტრანსცენდენტური ეტიუდები: ნოტები მუსიკალური ნოტების საერთაშორისო ბიბლიოთეკის პროექტის საიტზე (IMSLP) ↑ Liszt: Transcendental Studies, Urtext Edition. დაარქივებულია ორიგინალიდან — 2017-05-28. ციტირების თარიღი: 2022-08-21. ↑ (იანვარი 1988) რედ. ფერუჩიო ბუზონი: Franz Liszt: Complete etudes for solo piano. Courier Corporation, გვ. 10. ISBN 978-0-486-25815-7.  ↑ ჯიმ სამსონი (2007). Virtuosity and the Musical Work: The Transcendental Studies of Liszt. Cambridge University Press, გვ. 185. ISBN 978-1-139-43621-2.
ხან-ბაღი (ყარაბაღი)

ხან-ბაღი (აზერ. Xan bağı) – ყოფილი სოფელი აზერბაიჯანში, ქალაქ შუშასთან ახლოს. ამჟამად ეს ტერიტორია ხანქენდის ნაწილად ითვლება. 1806 წლის 12 ივნისს, იბრაჰიმ ხანი და მისი ოჯახი, რუსი მაიორის ლისანევიჩის რაზმმა შუშასთან ახლოს, სოფელ ხან-ბაღიში მოკლეს. ბულბული - აქ დაიბადა მსოფლიოში ცნობილი აზერბაიჯანელი საოპერო მომღერალი. Azerinfo დაარქივებული 2011-12-05 საიტზე Wayback Machine. ↑ [1]
ხისტაინი

ხისტაინი (ესპ. Gistaín, არაგ. Chistén) — მუნიციპალიტეტი ესპანეთში, შედის არაგონის ავტონომიური გაერთიანების უესკის პროვინციის სობრარბეს კომარკის შემადგენლობაში. ფართობი — 75,90 კმ². მოსახლეობა — 147 კაცი (2020 წ.). უესკის მუნიციპალიტეტები ხისტაინის მუნიციპალიტეტის ოფიციალური საიტი დაარქივებული 2022-08-13 საიტზე Wayback Machine. Gran Enciclopedia Aragonesa - ხისტაინი დაარქივებული 2021-04-25 საიტზე Wayback Machine.
ფისკალი

ფისკალი (ესპ. და არაგ. Fiscal) — მუნიციპალიტეტი ესპანეთში, შედის არაგონის ავტონომიური გაერთიანების უესკის პროვინციის სობრარბეს კომარკის შემადგენლობაში. ფართობი — 170,10 კმ². მოსახლეობა — 331 კაცი (2020 წ.). უესკის მუნიციპალიტეტები ფისკალის მუნიციპალიტეტის ოფიციალური საიტი Gran Enciclopedia Aragonesa - ფისკალი დაარქივებული 2020-10-25 საიტზე Wayback Machine. ↑ National Statistics Institute Municipal Register of Spain of 2023 — 2023. <a href="https://wikidata.org/wiki/Track:Q845937"></a><a href="https://wikidata.org/wiki/Track:Q123821811"></a>
ლა-ფუევა

ლა-ფუევა (ესპ. La Fueva, არაგ. A Fueva) — მუნიციპალიტეტი ესპანეთში, შედის არაგონის ავტონომიური გაერთიანების უესკის პროვინციის სობრარბეს კომარკის შემადგენლობაში. ფართობი — 218,80 კმ². მოსახლეობა — 600 კაცი (2020 წ.). უესკის მუნიციპალიტეტები ლა-ფუევის მუნიციპალიტეტის ოფიციალური საიტი Gran Enciclopedia Aragonesa - ლა-ფუევა დაარქივებული 2022-03-24 საიტზე Wayback Machine. ↑ National Statistics Institute Municipal Register of Spain of 2023 — 2023. <a href="https://wikidata.org/wiki/Track:Q845937"></a><a href="https://wikidata.org/wiki/Track:Q123821811"></a>
ლაბუერდა

ლაბუერდა (ესპ. Labuerda, არაგ. A Buerda) — მუნიციპალიტეტი ესპანეთში, შედის არაგონის ავტონომიური გაერთიანების უესკის პროვინციის სობრარბეს კომარკის შემადგენლობაში. ფართობი — 17,80 კმ². მოსახლეობა — 155 კაცი (2020 წ.). უესკის მუნიციპალიტეტები ლაბუერდის მუნიციპალიტეტის ოფიციალური საიტი Gran Enciclopedia Aragonesa - ლაბუერდა დაარქივებული 2022-03-24 საიტზე Wayback Machine. ↑ National Statistics Institute Municipal Register of Spain of 2023 — 2023. <a href="https://wikidata.org/wiki/Track:Q845937"></a><a href="https://wikidata.org/wiki/Track:Q123821811"></a>
ლასპუნია

ლასპუნია (ესპ. Laspuña, არაგ. A Espunya) — მუნიციპალიტეტი ესპანეთში, შედის არაგონის ავტონომიური გაერთიანების უესკის პროვინციის სობრარბეს კომარკის შემადგენლობაში. ფართობი — 45,30 კმ². მოსახლეობა — 297 კაცი (2020 წ.). უესკის მუნიციპალიტეტები Gran Enciclopedia Aragonesa - ლასპუნია დაარქივებული 2022-03-24 საიტზე Wayback Machine. ↑ National Statistics Institute Municipal Register of Spain of 2023 — 2023. <a href="https://wikidata.org/wiki/Track:Q845937"></a><a href="https://wikidata.org/wiki/Track:Q123821811"></a>
მარჯერი ტაირელი

მარჯერი ტაირელი (ინგლ. Margaery Tyrell) — ჯორჯ რეიმონდ რიჩარდ მარტინის ფენტეზის ჟანრის რომანების სერიის, „ყინულისა და ცეცხლის სიმღერის“ პერსონაჟი და ასევე მისი ტელეადაპტაციის ერთ-ერთი გმირი. ტელეადაპტაციისას მისი როლი შეასრულა ინგლისელმა მსახიობმა ნატალი დორმერი. თავდაპირველად პერსონაჟი ნახსენებია 1996 წელს გამოცემულ წიგნში „სატახტოთა თამაში“. მარჯერი არის ვესტეროსის მეორე ყველაზე მდიდარი ოჯახის ტაირელის წევრი, მას ჰყავს ძმა სერ ლორას ტაირელი და არის ლედი ოლენა ტაირელის შვილიშვილი. მისი პერსონაჟი მოგვიანებით გვხვდება წიგნებში„მეფეთა ჯახი“ (1998), „ხმლების ქარიშხალი“, (2000) „ნადიმი ყვავებისთვის“ (2005), და „ცეკვა დრაკონებთან“ (2011). მარჯერი არის ზენაბაღის ლორდის მეის ტაირელის ერთადერთი ქალიშვილი, წიგნის მიხედვით მას ჰყავს სამი ძმა ვილასი, გარლანი და ლორასი ყვავილების რაინდი რომელიც მოგვიანებით გახდა მეფის ქეშიკთა წევრი. მარჯერი ბებიის მსგავსად, ის არის გამჭრიახი, ამბიციური და ადაპტირებადი და იყენებს თავის სილამაზეს, კეთილშობილებას და ოჯახის გავლენას, რათა უზრუნველყოს ძალა საკუთარი თავისთვის მარჯერი პირველად გამოჩნდა როგორც მეფე რენლი ბარათეონის ცოლი რომელიც მხარს უჭერს მისი მეუღლის რკინის ტახტზე ასვლას. მოვიანებით როდესაც რენლი მოკლეს ტაირელების ოჯახმა მხარი დაუჭირა მეფე ჯოფრი ბარათეონს და კავშირის გასამყარებლად შედგა ჯოფრისა და მარჯერის შორის ქორწინება, თუმცა ჯოფრი თავისივე ქორწილში მოკლეს ამიტომაც მარჯერი დაქორწინდა მის უმცროს ძმაზე ტომენ ბარათეონზე. მიუხედავად იმისა რომ მარჯერი დედოფალი იყო მას დიდხანს არ დასცალდა სამეფოს მართვა რადგან ის შეიპყრეს ფანატიკოსებმა რომლებსაც „ბეღურები“ ეწოდებოდათ. მარჯერი და მისი ოჯახი ბეილორის დიდ სეპტაში დაიხოცნენ გაჩენილი ხანძრის გამო, რომელიც დედოფალმა სერსეი ლანისტერმა მოაწყო. ჯ.რ.რ მარტინი, სატახტოთა თამაში, აშშ., 1996 ჯ.რ.რ მარტინი, მეფეთა ჯახი, აშშ., 1998 ჯ.რ.რ მარტინი, ხმლების ქარისხალი, აშშ., 2000 ჯ.რ.რ მარტინი, ნადიმი ყვავებისათვის, აშშ., 2005 ჯ.რ.რ მარტინი, ცეკვა დრაკონებთან, აშშ., 2011 მარჯერი ტაირელი
ბადურაშვილი

საკუთარი სახელი ბადურაშვილი შეიძლება აღნიშნავდეს ერთ-ერთ შემდეგ პიროვნებათაგანს: ლალი ბადურაშვილი — ქართველი მსახიობი ნინი ბადურაშვილი — ქართველი მომღერალი სიკო ბადურაშვილი — ქართველი პოეტი
საჩხერის სამთო მომზადების სკოლა

საჩხერის სამთო მომზადების სკოლა — სამთო საბრძოლო სასწავლო დაწესებულება საქართველოში, რომელიც მდებარეობს ქვეყნის დასავლეთით ქალაქ საჩხერესთან . დაარსდა 2006 წლის 14 აგვისტოს და ოპერირებს საქართველოს შეიარაღებული ძალების სამხედრო მომზადებისა და განათლების სარდლობის გაერთიანებული შტაბი. საჩხერის სამთო მომზადების სკოლა შეიქმნა მე-16 სამთო ბატალიონის ბაზაზე, რომლის წინამორბედი, საჩხერის ბატალიონი, იყო ერთ-ერთი პირველი ეროვნული გვარდიის ქვედანაყოფი, რომელიც შეიქმნა საქართველოში საბჭოთა კავშირისგან დამოუკიდებლობისთვის ბრძოლის დროს 1991 წელს. ბატალიონის დამფუძნებელმა და მეთაურმა ბესარიონ ქუთათელაძემ მონაწილეობა მიიღო საქართველოს სამოქალაქო ომში და დაიღუპა 1992 წლის ივნისში გორში რუს ჯარებთან შეტაკებისას. სკოლა დაარსდა ამერიკისა და საფრანგეთის მხარდაჭერით. საფრანგეთმა ასევე მოამზადა ინსტრუქტორები ქართველ ოფიცერთა სკოლაში. 2010 წელს, ნატო-საქართველოს თანამშრომლობის ფარგლებში, სკოლას მიენიჭა კვალიფიკაცია: პარტნიორობა მშვიდობისათვის სასწავლო და განათლების ცენტრი. ↑ 1.0 1.1 1.2 Sachkhere Mountain Training School. Ministry of Defense of Georgia. დაარქივებულია ორიგინალიდან — 23 ოქტომბერი 2013. ციტირების თარიღი: 13 February 2014. ↑ Sachkhere Mountain Training School marks the 10th anniversary - News - MOD.GOV.GE. ციტირების თარიღი: 2020-08-19. ↑ „Daily Report: Central Eurasia, Issues 116–126“. Foreign Broadcast Information Service. 1992. p. 81. ↑ „Saakashvili Hails Army at Opening of Mountain Training School“. Civil Georgia. 22 August 2006. დაარქივებულია ორიგინალიდან — 22 თებერვალი 2014. ციტირების თარიღი: 13 February 2014. ↑ „Sachkhere Mountain Training School“. Georgia Today. 29 December 2011. დაარქივებულია ორიგინალიდან — 29 დეკემბერი 2011. ციტირების თარიღი: 13 February 2014.
თოვლი

თოვლი — ატმოსფერული ნალექის სახე, რომელსაც კრისტალიზებული წყლის ყინულის ფორმა აქვს და მრავალი ფიფქისგან შედგება, რომლებიც ღრუბლებიდან ცვივა. თოვლს ღია და შესაბამისად რბილი სტრუქტურა აქვს, გარდა იმ შემთხვევისა, თუ ის გარე წნევითაა დაწნეხილი. თრთვილი იგლუ Snow at above freezing temperatures Snowpack energy and mass balance დაარქივებული 2016-03-03 საიტზე Wayback Machine.
ჰოპერი

ჰოპერი შეიძლება აღნიშნავდეს: ჰოპერი — ბუნკერისებრი ძარის მქონე თვითმცლელი სატვირთო ვაგონი; გრეის ჰოპერი — ამერიკელი პროგრამისტი და საზღვაო ძალების ადმირალი; დენის ჰოპერი — ამერიკელი მსახიობი, რეჟისორი და არტისტი.
კეიტლინ სტარკი

კეიტლინ სტარკი (ინგლ. Catelyn Stark) — ჯორჯ რეიმონდ რიჩარდ მარტინის ფენტეზის ჟანრის რომანების სერიის, „ყინულისა და ცეცხლის სიმღერის“ პერსონაჟი და ასევე მისი ტელეადაპტაციის ერთ-ერთი მთავარი გმირი. ტელეადაპტაციისას მისი როლი შეასრულა ჩრდიოლოეთ ირლანდიელმა მსახიობმა მიშელ ფეირლიმ. ლედი კეტლინ სტარკი დაიბადა ტალების საგვარეულო სახლში რივერანში, ის არის ლორდ ჰოსტერ ტალის და ლედი მინისა ტალის უფროსი შვილი. მას ჰყავს უმცროსი და-ძმა ლიზა და ედმური. კეტლინი თავდაპირველად დანიშნული იყო უინტერფელელ ბრანდონ სტარკზე, თუმცა მათი ქორწინება არ შედგა რადგან ბრანდონი და მისი მამა რიკარდი სასტიკად იყვნენ მოკლულნი შეშლილი მეფის, აირის II ტარგარიენის მიერ. მოგვიანებით ის დაქორწინდა ბრანდონის უმცროს ძმაზე ედარდ სტარკზე, მიუხედავად იმისა რომ ისინი ერთმანეთს არ იცნობდნენ მათ შეძლეს და შექმნეს მოსიყვარულე და ბედნიერი ოჯახი რომელთაც შეეძინათ 5 შვილი. კეტლინს და ედარდს ჰყავს 5 შვილი: რობი, სანსა, არია, ბრანი და რიკონი ასევე ნედის უკანონო შვილი ჯონ სნოუ, რომელიც ხშირად უთანხმოების მიზეზი ხდებოდა ცოლ-ქმარს შორის. კეტლინის როლს ასრულებს ირლანდიელი მსახიობი მიშელ ფეირლი, თუმცა მის როლზე თავდაპირველად დამტკიცებული იყო ამერიკელი მსახიობი ჯენიფერ ელი, თუმცა მოგვიანებით მან ამ როლზე უარი თქვა ოჯახური პრობლემების გამო. ფეირლიმ ამ სერიალით მოიპოვა დიდი პოპულარობა და დაიმსუხარი კრიტოკესების მოწონება განსაკუთრებით ეპიზოდში "The Rains of Castamere" დროს. ამ პოპუარობის გამო, ბევრი გულშემატკივარი იმედგაცრუებული იყო, რადგან ის აღარ გამოჩნდა სერიალში სამ სეზონზე მეტხანს მიუხედავად იმისა რომ რომანებში გრძელდებოდა პერსონაჟის ისტორია. ჯ.რ.რ მარტინი, სატახტოთა თამაში, აშშ., 1996 ჯ.რ.რ მარტინი, მეფეთა ჯახი, აშშ., 1998 ჯ.რ.რ მარტინი, ხმლების ქარისხალი, აშშ., 2000 კეტლინ სტარკი